Отбасыны сақтау, қорғау - мемлекеттің тікелей мүддесі

Тақырып актуалдылығы

Отан отбасыдан басталатыны сөзсіз. Білікті заңгер, шебер, педагок және басқа мамандар біріншіден отбасыда тәрбиеленеді. Біздің мемлекет конституция бойынша отбасыны қорғауға алған. Отбасыны қолдау және сақтау, тұрмыстық зорлық-зомбылық профилактикасының алдын-алу шараларының жазалау шараларынан басымдылығы 2009 жылғы 4 желтоқсандағы "Тұрмыстық зорлық-зомбылық профилактикасы туралы" заңының қағидаларының бірі болып келеді. Кез келген заңнама қоғамдағы құқық бұзушылықтарды алдын алу керектігі басты мақсаттардың бірі, яғни, басымдылықты жасалған құқық бұзушылықтың орнын толтыру немесе жолын кесу емес, оны алдын алу. Ақпарат және қоғамдық даму министрлігінің мәліметі бойынша карантин уақытында тұрмыстық зорлық-зомбылықтың мөлшері 25%-ға өскен. Карантин уақыты ғана емес, 2017 жылдан бері бұл көрсеткіштер өсіп келе жатқанын Бас Прокуратура мәлімдеді. Бұл заңның алдын алу шараларының жұмыс істеп жатқанына күмән келтіреді. Заңға толықтырулар мен өзгертулер Мәжілістен өткеннен кейін қоғам қызу талқуға салды. Қоғамның құқықтық мәдениеті, санасы қандай жағдайда болмасын, Отанның басталатын қайнар көзін мемлекет ерекше қорғауы жөн болып келеді. Осыған байланысты отбасылық-тұрмыстық қатынастағы зорлық-зомбылықтарға қатысты нормаларды барынша қатаңдату керек қағидасына бет бұрамын. Өйткені, бұндай қылмыстардың, яғни, даладан емес, қасыңдағы адамнан зорлық-зомбылық көрудің қоғамдық қауіптілігі жоғары.

Қазіргі жағдай.

Қоғамның қызу талқылануға салған мәселесі мемлекет отбасыны қандай жағдайда бөлетіні. Тұрмыстық зорлық-зомбылық туралы өтініштер немесе хабарламалар келіп түскенде, тұрмыстық зорлық-зомбылық профилактикасы субьектінің осындай фактіні тікелей анықтаған жағдайда тұрмыстық зорлық-зомбылық оқиғасының қоғамдық қауіптілік дәрежесін анықтайды. Дәрежесі анықталғаннан кейін тұрмыстық зорлық-зомбылық профилактикасы субьектісі профилактикалық іс-шаралардаң қайсысын қолдануы жөн екенін анықтайды. Профилактикалық әңгімелесу - тұрмыстық зорлық-зомбылық жасаған адаммен немесе өзіне қатысты тұрмыстық зорлық-зомбылықтың жеке профилактикасы шараларын қолдану үшін негіздер бар адаммен жүргізіледі (ТЗЗП, 19-бап). Тұрмыстық зорлық-зомбылық жасаған адамға, яғни, дене зардабын, психикалық зардапты қасақана келтірген адаммен профилактикалық әңгімелесу қаншалықты эффективті болып келеді? Психологиялық қорғану - субъектінің қол жеткізілген жағдайын сақтауға бағытталған процестер мен механизмдер жүйесі. Тұрмыстық зорлық-зомбылық жасаған кей адам үшін нақты шындық жағымсыз болған кезде, ол қиындықтардың барын жоққа шығарады немесе қауіптің ауырлығын төмендетуге тырысады. Бұндай адамдар өзінің балаға дұрыс тәрбие беріп жатқанын немесе жарымен дұрыс қарым-қатынас жасап жатқанын соңына дейін қолдау мүмкін. Егер де, өзінің іс-әрекетін дұрыс еместігін дәл сол сәтте мойындап отырса да, ақыры өзінің санасында терең қалып қойған әрекеттерді қайталайды. Бір сағаттық профилактикалық әңгімелесу шарасын қасақана дене зардабын немесе қасақана психологиялық зардаптарды келтірген адамға арнап қолдануды алып тастауды жөн көремін және осындай мінез құлықты адамдарға қатысты барынша қатаң профилактикалық шараларды қолдану керек. Бұл шараны осындай шараны қолдану негіздері бар адаммен ғана, оның санасын өзгертіп көру үшін қолдануға болады. Әкімшілік ұстау - тұрмыстық зорлық-зомбылық субьектісін жәбірленушілерден немесе куәлардан қорғау үшін қысқа мерзімге алыстату. Отбасы-тұрмыстық қатынаста былапыт сөйлеу, кемсіту, заттарды бүлдіру әкімшілік жаза қолданудың негізі. Әкімшілік қамаққа алу қолданылмайтын адамдар болса айыппұл салынады (ӘК, 73-бап, 3 тармақ). Айыппұл салу зорлық-зомбылық жасаған субьектіге ғана емес, отбасылық қаражаттан шығатын болғасын барлық мүшелерге де әсер етеді. Бұл санкцияның қолданылуы негізсіз болып келеді деп ойлаймын. Әкімшілік қамаққа алу қолданылмайтын адамдар ішінде он сегіз жасқа толмағандар бар (ӘК, 50-бап, 2 тармақ). Эмансипация бойынша он алты жастан бастап тұрмыс құрған және тұрмыстық зорлық-зомбылық жасаған адамға қатысты қамаққа алудың орнына айыппұл салу негізсіз деп есептеймін. Алпыс үш жастан асқан ер адамдарға да, дәл сол жағдай. Жалғыз өзі он төрт жасқа толмаған балаларын тәрбиелеп отырған еркектердің әкімшілік ұстаудан айыппұл төлеу арқылы жалтарған рационалды емес. Сондықтан да, тұрмыстық зорлық-зомбылыққа қатысты құқық бұзушылықтарда әкімшілік қамаққа алуды қолданылмайтын субьектілер туралы ережені қолданбау керек деп ойлаймын. Әкімшілік қамаққа алу уақытында немесе ұстап алу уақытында жәбірленушілердің жағдайы үшін және психикалық жағдайларын қорғау үшін белгілі бір аумақтарда арнайы орталықтарды қаржылық қамтамасыз етуді күшейту керек. Бұндай орталықтардың әлемдегі бақытты мемлекет деп танылған Финляндия мемлекетінде тәжірибесі бар және олардың әрі қарай санын арттыру мемлекеттің мүддесінде. Біздің елімізде де, осындай орталықтардың ұйымдастырылуын, қаржыландыруында мемлекеттің мүддесі болу керек деп есептеймін. Ауыр зардаптармен тұрмыстық зорлық-зомбылыққа қатысты арыз түсудың қайтарылып алынуы немесе басқа да жағдайлардың осындай арызды қайтарып алу әрекеттері орын алмауы үшін тұрмыстық зорлық-зомбылық бойынша түскен арыздарды қараудың ерекше тәртібін белгілеу керек. Сонымен қатар тұрмыстық зорлық-зомбылыққа қатысты денсаулыққа жеңіл зиян келтіруді қылмыстық кодекске енгізіп және осындай әрекеттер бой көтерген жағдайларға тек қана "қасақана" жасалған әрекеттер деп тану керек. Отбасылық қарым-қатынаста өзінің әрекетінің артында қылмыстық жауаптылықты сезінген адам осындай қарым-қатынастарда үлкен жауаптылық бар екенін сезінеді. Құқық қорғау органдарына тұрмыстық зорлық-зомбылыққа қатысты істі жүргізіп жатқанына ерекше тәртіп белгілеу қажет. Әкімшілік кодексте (ӘҚБ, 73-бап) тұрмыстық зорлық-зомбылыққа қатысты құқық бұзушылықтардың жазасын неғұрлым қатаңдатып, яғни отыз тәулікке дейін, ал қылмыстық кодекске сәйкес ережелермен толықтырғаннан кейін (ҚПК, 128-бап, 2 тармағы) тұрмыстық зорлық-зомбылы құқық бұзушылықтарға қатысты қылмыс жасады деп күдік келтірілетін адамды ұстап алуға "құқылы" сөзін "міндетті" сөзіне ауыстыруды жөн көремін. Сонымен қатар, қылмыстың обьективті жағы көрінеу болуы керек. Құқық қорғау органдарын міндеттеу арқылы осындай істі қамтамасыз ету шараларының уақытында ешқандай дәстүрге, дінге, салтқа негізделмей, зорлық-зомбылықтың жәбірленушісіне "Бұл сіздің балаларыңыздың әкесі емес пе, арызыңызды алып кеткен дұрыс" деген істі тоқтатудың негіздеріне жол бермей керек.

Әлемде жүріп жатқан ахуал көптеген елдердегі тұрмыстық зорлық зомбылықтың өсуіне алып келген. Соның ішінде Индонезия мемлекетіндегі осындай құқық бұзушылықтар негіздерінің бірі халықтың әл ауқаты, яғни, төмен табыста. "Біз құрбандықтар әдетте табысы аз отбасылардан шыққанын көреміз. Денсаулық пен экономика проблемалары, ауқымды әлеуметтік шектеулермен бірге, адамдардың жүктемесін арттырып, жанжал тудыруы мүмкін", – деді Карел Карстен Химаван, Джакартадағы Пелита Харапан университетінің психологы және зерттеушісі, Индонезия. Францияда көп жағдайда зорлық-зомбылық субьектісін отбасы тұратын мекен-жайдан қорғау нұсқамасымен алыстатады. Сонымен қатар, жәбірленішулер мемлекеттен біршама субсидия алады: мемлекеттік тұрғын үйді кезектен тыс алу, табысы болмаса балаларға, үйге, жұмыс істемеуіне орай жеңілдіктер. Бұл мемлекетте тұрмыстық зорлық-зомбылық істерін қарау "ерекше жағдай" ретінде қаралынады. Солай болғанымен тұрмыстық зорлық-зомбылық фактілері аз емес. Тарихи уақыттардан нейтралды болып келген Швейцария елінде де статистика өсіп келеді. 2019 жылы Швейцария полициясы 19 669 тұрмыстық зорлық-зомбылық фактісін тіркеді, бұл алдыңғы жылға қарағанда 6,2 пайызға көп. Бұл мемлекетте де, жәбірленушілер зорлық-зомбылық фактісін хабарлаудан арылады: жаңа зорлық-зомбылықтан қорқу немесе абыройдан қалу.

Қортыныды

Әлемдік жағдайды көргендей тұрмыстық зорлық-зомбылық тек бізде ғана етек алған проблема емес, тіпті, дамыған мемлекеттердің де мазалайтын мәселе. Заңнамаға құқық бұзушылық құрамын енгізіп, қатаң жазаны белгілеу адамдарды сол әрекеттен мүлдем жалтарғаны емес екенін білеміз. Бірақ, қатаң жауапкершілік сезінген адам өзінің ісін саралауға шамалы болсада септігін тигізеді. Сонымен қатар, құқық бұзушылық фактісі бойынша жәбірленушілердің кейңгі жағдайына әлеуметтік-экономикалық жағынан мемлекет аса мүдделі болуы жөн. Біз әлі даму үстінде тұрған елміз. Осыған байланысты, заңнама дайындаған уақытында оны түрлі қырларынан зерттеу қажет. Әлі кездеспеген құқық бұзушылық фактісі анықталмаған оқиғалар болса да, болғанын күтпей алдын алу үшін дайын болу қажет. Өйткені, заңнама жазалауға қарағанда, алдын ала профилактикалық шараларға басым көңіл аударады (ТЗЗП, 3-бап, 7 тармақ) Бұл проблеманы шешу үшін бірқатар қағидаларды есімізде сақтауымыз жөн. Адамның және азаматтың құқықтары, бостандықтары мен заңды мүдделері сақталуына мемлекет кепілдік береді. Бірақ, барлық жауапкершілікті тек қана мемлекетке беріп қоймай қоғамның өзі осы проблеманы шешу үшін қатысу керек. Өйткені тұрмыстық зорлық-зомбылық профилактикасы субьектілерінің ішінде ҚР азаматтары да кіреді. Елбасымыз бекерден айтпаған: "Халық бірлігі - біздің ең құнды игілігіміз". 2019 жылы Қасым-Жомарт Тоқаевтың жолдауында айтылып кетекендей келісім мен бірлік, даналық пен өзара түсіністік біздің алға жылжуымызға ықпал етеді. Президент әр қайсысымызды еліміздің дамуына жеке үлес қосуға шақырды.

Пайдаланылған әдебиеттер:

Защитные механизмы личности: Методические рекомендации / Сост. проф. В.В.Деларю. - Волгоград: ВолгГАСА, 2004. - 48 с.

https://www.nachedeu.com/

//www.genderperspectives.by/events/news/

https://1prof.by/news/

Тұрмыстық зорлық-зомбылық профилактикасы туралы

Қазақстан Республикасының 2009 жылғы 4 желтоқсандағы N 214-IV Заңы.

Әкімшілік құқық бұзушылық туралы

Қазақстан Республикасының Кодексі 2014 жылғы 5 шілдедегі № 235-V ҚРЗ.

Қазақстан Республикасының Қылмыстық-процестік кодексi

Қазақстан Республикасының Кодексі 2014 жылғы 4 шілдедегі № 231-V ҚРЗ.